РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/423-15

28. октобар 2015. године

Б е о г р а д

**З А П И С Н И К**

**51. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 20. ОКТОБРА 2015. ГОДИНЕ**

Седница је почела у 12,30 часова.

 Седници је председаваo Петар Петровић, председник Одбора.

 Седници су присуствовали чланови Одбора: Тања Томашевић Дамњановић, Драган Пауновић, Балинт Пастор, Биљана Савовић, Мирјана Андрић, Олгица Батић, Неђо Јовановић и Живан Ђуришић.

 Седници су присуствовали Вучета Тошковић (заменик Владимира Ђукановића) и Жарко Мићин (заменик Биљана Илић Стошић).

 Седници нису присуствовали: Мехо Омеровић, Александар Мартиновић, Милетић Михајловић, Велинкa Тошић, Балша Божовић и Јован Марковић, чланови Одбора, нити њихови заменици.

 На предлог председника Одбора, утврђен је следећи

Д н е в н и р е д :

1. Утврђивање Предлога одлуке о престанку функције члана Високог савета судства из реда професора правних факултета.

**Прва тачка дневног реда:** **Утврђивање Предлога одлуке о престанку функције члана Високог савета судства из реда професора правних факултета.**

 **Петар Петровић** је обавестио чланове Одбора да је проф. др Зоран Стојановић дана 15. октобра 2015. године поднео Народној скупштини оставку, са молбом да буде разрешен функције члана Високог савета судства.

 Истакао је да је потребно да Одбор размотри оставку проф. др Зорана Стојановића број 118-2601/15, од 15. октобра 2015. године, на функцију члана Високог савета судства, као и да утврди Предлог одлуке о престанку функције члана Високог савета судства из реда професора правног факултата, који ће упутити Народној скупштини са предлогом да се уврсти у Дневни ред Треће седнице, другог редовног заседања у 2015. године и разматра по хитном поступку, у складу са чланом 168. став 3. Пословника Народне скупштине.

 Председавајући је отворио расправу у вези са овом тачком дневног реда, па како се нико од чланова Одбора није јавио за реч, ставио је наведени предлог одлуке на гласање.

 Чланови Одбора за правосуђе, државну управу и локалну самоуправу су **већином гласова** у тврдили Предлог одлуке о престанку функције члана Високог савета судства из реда професора правних факултета:

I

Проф. др Зорану Стојановићу, члану Високог савета судства из реда професора правног факултета, престаје функција дана 15. октобра 2015. године, подношењем оставке.

II

Ову одлуку објавити у „Службеном гласнику Републике Србије“.

 Седница је завршена у 12,40 часова.

СЕКРЕТАР ОДБОРА ПРЕДСЕДНИК ОДБОРА

 Сања Пецељ Петар Петровић